
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 681 

19 Μαρτίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Λήψη απόφασης επί της αίτησης χορήγησης άδειας 
παρέκκλισης, κατά το άρθρο 9 παρ. 3 του Ν. 3959/ 
2011, όπως ισχύει, της ανώνυμης τραπεζικής εται¬ 
ρίας με την επωνυμία «ΤΡΑΠΕΖΑ ΠΕΙΡΑΙΩΣ Α.Ε.» 
σε σχέση με την απόκτηση στοιχείων ενεργητι¬ 
κού και παθητικού της ελληνικής δραστηριότη¬ 
τας των τραπεζικών εταιρειών με έδρα την Κύπρο 
(α) «ΤΡΑΠΕΖΑ ΚΥΠΡΟΥ ΔΗΜΟΣΙΑ ΕΤΑΙΡΕΙΑ ΛΙΜΙ- 
ΤΕΔ», (β) «ΟΥΡΒΙΙδ ΡΟΡυΐΑΒ ΒΑΝΚ ΡΙΙΒϋΩ 00 ΠΌ» 
και (γ) «ΕΛΛΗΝΙΚΗ ΤΡΑΠΕΖΑ ΔΗΜΟΣΙΑ ΕΤΑΙΡΕΙΑ ΛΙ- 
ΜΙΤΕΔ» κατά τα οριζόμενα στον ως άνω νόμο. 

Χορήγηση παράτασης της προθεσμίας υποβολής των 
Υποδειγμάτων Αναφοράς στο πλαίσιο της εφαρ¬ 
μογής της υποχρέωσης Λογιστικού Διαχωρισμού 
από τους τρεις Παρόχους Δικτύων Κινητής τηλε¬ 
φωνίας (ΟοείΎίοΙο, Ν/οάαίοηθ, \Α/ίηά) σε εφαρμογή 
των οριζομένων στην ΑΠ ΕΕΤΤ 660/04Β/12.07.2012, 


(ΦΕΚ 2426/Β73.09.2012). 2 

ΑΠΟΦΑΣΕΙ Σ 

Αριθμ. 564/Ν/ΙΙ/2013 * (1) 


Λήψη απόφασης επί της αίτησης χορήγησης άδειας πα¬ 
ρέκκλισης, κατά το άρθρο 9 παρ. 3 του Ν. 3959/2011, 
όπως ισχύει, της ανώνυμης τραπεζικής εταιρίας με 
την επωνυμία «ΤΡΑΠΕΖΑ ΠΕΙΡΑΙΩΣ Α.Ε.» σε σχέση 
με την απόκτηση στοιχείων ενεργητικού και παθητι¬ 
κού της ελληνικής δραστηριότητας των τραπεζικών 
εταιρειών με έδρα την Κύπρο (α) «ΤΡΑΠΕΖΑ ΚΥΠΡΟΥ 
ΔΗΜΟΣΙΑ ΕΤΑΙΡΕΙΑ ΛΙΜΙΤΕΔ», (β) «ΟΥΡΒϋδ ΡΟΡϋΙΑΒ 
ΒΑΝΚ ΡΨΒΕΙΟ ΟΟ Ι_Τϋ» και (γ) «ΕΛΛΗΝΙΚΗ ΤΡΑΠΕ¬ 
ΖΑ ΔΗΜΟΣΙΑ ΕΤΑΙΡΕΙΑ ΛΙΜΙΤΕΔ» κατά τα οριζόμε¬ 
να στον ως άνω νόμο. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Πριν την έναρξη της συνεδρίασης ο Πρόεδρος της 
Επιτροπής όρισε γραμματέα της συζήτησης την Πανα¬ 


γιώτα Μούρκου με αναπληρώτρια αυτής την Παρασκευή 
Α. Ζαχαριά. 

Στη συζήτηση παραστάθηκε η εταιρία «ΤΡΑΠΕΖΑ ΠΕΙ¬ 
ΡΑΙΩΣ Α.Ε.» διά της πληρεξούσιας δικηγόρου αυτής, 
Αθηνάς Χάτσιου. 

Στην αρχή της συζήτησης, ο Πρόεδρος εξέθεσε πως 
λόγω του κατεπείγοντος του θέματος, την προκειμένη 
στιγμή ο άμεσος στόχος είναι η απρόσκοπτη λειτουργία 
με το άνοιγμα των υπό απόκτηση υποκαταστημάτων, 
η - στο ακέραιο - διασφάλιση των καταθετών και η 
αποτροπή κλίματος «πανικού» για αναλήψεις, δεδομέ¬ 
νων των κοινά γνωστών προκυψάντων ζητημάτων με το 
ισχύον σύστημα των πιο πάνω τραπεζών στην Κύπρο. 

Στη συνέχεια το λόγο έλαβε η Εισηγήτρια, Εμμα- 
νουέλα Τρούλη, η οποία λαμβάνοντας υπόψη τις δι- 
ευκρινήσεις που παρείχε το μέρος, τις απόψεις που 
εξέφρασε η Επιτροπή και οι υπηρεσιακοί παράγοντες, 
τις παρούσες συνθήκες και το ισχύον νομικό πλαίσιο, 
πρότεινε τη χορήγηση, σύμφωνα με το άρθρο 9 παρ. 3 
του Ν. 3959/2011, άδειας παρέκκλισης από την υποχρέ¬ 
ωση αναστολής πραγματοποίησης της συγκέντρωσης 
αναφορικά με τη σκοπούμενη απόκτηση από την αι¬ 
τούσα, στο πλαίσιο σχετικών συμφωνιών, επιλεγμένων 
στοιχείων ενεργητικού και παθητικού στην Ελλάδα των 
πιστωτικών ιδρυμάτων: (α) «ΤΡΑΠΕΖΑ ΚΥΠΡΟΥ ΔΗΜΟ¬ 
ΣΙΑ ΕΤΑΙΡΕΙΑ ΛΙΜΙΤΕΔ», (β) «ΟΥΡΒϋδ ΡΟΡϋΙΑΒ ΒΑΝΚ 
ΡυΒϋΟ ΟΟ ίΤϋ» και (γ) «ΕΛΛΗΝΙΚΗ ΤΡΑΠΕΖΑ ΔΗΜΟΣΙΑ 
ΕΤΑΙΡΕΙΑ ΛΙΜΙΤΕΔ» με έδρα την Κύπρο, προκειμένου 
να αποφευχθούν σοβαρές βλάβες εις βάρος των υπό 
εξαγορά επιχειρηματικών δραστηριοτήτων και σε βάρος 
του καταθετικού κοινού εν γένει, συνυπολογιζόμενης 
της απειλής που θα μπορούσε να συνιστά η εν λόγω 
συγκέντρωση για τον ανταγωνισμό στην εν λόγω αγορά. 

Με την ολοκλήρωση της διαδικασίας, η Επιτροπή 
προχώρησε σε διάσκεψη για λήψη απόφασης επί της 
κρινόμενης υπόθεσης με τη συμμετοχή της Εισηγήτριας, 
Εμμανουέλας Τρούλη, η οποία δεν έλαβε μέρος στη 
ψηφοφορία και αφού έλαβε υπόψη την πρόταση της 
αρμόδιας Εισηγήτριας, τις απόψεις που διατύπωσαν τα 
μέλη της, τις απόψεις που διατύπωσε προφορικώς κατά 
την ακροαματική διαδικασία το ενδιαφερόμενο μέρος 


* Από την παρούσα απόφαση έχουν παραλειφθεί, σύμφωνα με το άρθρο 28 παρ. 7 του Κανονισμού Λειτουργίας και Διαχεί¬ 
ρισης της Επιτροπής Ανταγωνισμού (ΦΕΚ 54/Β’/16.1.2013), τα στοιχεία εκείνα, τα οποία κρίθηκε ότι αποτελούν επιχειρηματικό 
απόρρητο. Στη θέση των στοιχείων που έχουν παραλειφθεί υπάρχει η ένδειξη [...]. "Οπου ήταν δυνατό τα στοιχεία που παρα- 
λείφθηκαν αντικαταστάθηκαν με ενδεικτικά ποσά και αριθμούς ή με γενικές περιγραφές (εντός [...]). 

αλλά και εγγράφως με την αίτησή του και το ισχύον 
νομικό πλαίσιο, 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ: 

I. ΙΣΤΟΡΙΚΟ 

1. Στις 16/3/2012 επετεύχθη πολιτική συμφωνία μεταξύ 
του ΕυωρΓουρ και της Κυπριακής Δημοκρατίας σχετικά 
με τους βασικούς άξονες του προγράμματος μακροοι¬ 
κονομικής προσαρμογής της χώρας, προκειμένου να 
αποφευχθεί η χρεωκοπία της. Ως βασική προϋπόθεση 
εφαρμογής του προγράμματος τέθηκε ο εξορθολο- 
γισμός του τραπεζικού συστήματος, στο πλαίσιο του 
οποίου απεφασίσθη η πώληση των δραστηριοτήτων 
των κυπριακών τραπεζών στην Ελλάδα σε κάποιο από 
τα εγχώρια πιστωτικά ιδρύματα 1 . Την ίδια στιγμή, στην 
Ελλάδα, συγκλήθηκε το Συμβούλιο Συστημικής Ευστά¬ 
θειας 2 , με θέμα την ως άνω απόφαση, το οποίο ομόφωνα 
εισηγήθηκε τη μεταφορά των εν λόγω στοιχείων σε 
υφιστάμενο ελληνικό πιστωτικό ίδρυμα. 

2. Ως εκ τούτου, η Ελληνική Κυβέρνηση, η Τράπεζα της 
Ελλάδος και το Ταμείο Χρηματοπιστωτικής Σταθερό¬ 
τητας (ΤΧΣ) απηύθυναν πρόσκληση προς τις Ελληνικές 
Τράπεζες για υποβολή προτάσεων για την εξαγορά 
επιλεγμένων στοιχείων ενεργητικού και παθητικού 
των τριών Κυπριακών Τραπεζών στην Ελλάδα. Το ΤΧΣ, 
κατά τη συνεδρίαση του Γενικού του Συμβουλίου στις 
22 Μαρτίου 2013 ενέκρινε την πρόταση της Τράπεζας 
Πειραιώς για την εξαγορά των υποκαταστημάτων των 
τριών Κυπριακών τραπεζών στην Ελλάδα 3 . 

3. Στη συνέχεια των ανωτέρω εξελίξεων, η Πειραιώς 
αιτήθηκε με την υπ’ αριθμ. πρωτ. 76/25.3.2013 επιστολή 
της τη χορήγηση παρέκκλισης από τις υποχρεώσεις της 
για αναστολή της πραγματοποίησης της συγκέντρωσης, 
σύμφωνα με την παρ. 3 του άρθρου 9 του Ν. 3959/2011. 

II. Η ΑΙΤΗΣΗ ΠΑΡΕΚΚΛΙΣΗΣ 

4. Στην ως άνω επιστολή της η Πειραιώς αναφέρει 
ότι «[...]» Αναφέρει συμπληρωματικά ότι έχει προσυμ- 
φωνηθεί πως θα διερευνηθεί περαιτέρω η δυνατότητα 
μεταβίβασης προς αυτήν «[...]». 

5. Η Πειραιώς δικαιολόγησε το αίτημά της για παρέκ¬ 
κλιση στη βάση ότι«[...]» 

6. Η αιτούσα δήλωσε περαιτέρω ότι κατά την εκτίμησή 
της η σκοπούμενη απόκτηση των εν λόγω στοιχείων 

1 Βλ. την από 16/3/2012 Ανακοίνωση ΕυΐΌρΓουρ <Τιίίρ://νννννν. 
ΘυΓθζοηΘ.θυΓορ3.8υ/ιπθόί3/402209/ΕυΓθ9Γουρ%20δΐ3ΐθπηΘηΙ%20 
ΟΥ_ίίη3ΐ_16%203%202013%20_2..ρόί >. 

2 Το Συμβούλιο συστάθηκε με το Νόμο 3867/2010 και σκοπός 
του είναι να παρακολουθεί τη σχέση και δυναμική μεταξύ 
των συστημάτων της οικονομίας, με ιδιαίτερη έμφαση στις 
κεφαλαιαγορές, το τραπεζικό και ασφαλιστικό σύστημα, τη 
ρευστότητα, το δημόσιο χρέος και τις κρατικές εγγυήσεις και 
την προληπτική δράση κατά ακραίων καταστάσεων, ασταθεί¬ 
ων και κρίσεων. Επίσης, τη χρηματοοικονομική πολιτική του 
Υπουργείου Οικονομικών και τη διασφάλιση της ανταλλαγής 
πληροφοριών μεταξύ του Υπουργείου Οικονομικών και των 
εθνικών ανεξάρτητων εποπτικών αρχών του χρηματοοικονο¬ 
μικού τομέα για το συντονισμό της χρηματοοικονομικής πο¬ 
λιτικής του Υπουργείου Οικονομικών. Τα μέλη του Συμβούλιου 
αποτελούν ο Υπουργός Οικονομικών, ο Υφυπουργός Οικονο¬ 
μικών, ο Διοικητής της Τράπεζας της Ελλάδος, ο Υποδιοικη¬ 
τής της Τράπεζας της Ελλάδος, ο Πρόεδρος της Επιτροπής 
Κεφαλαιαγοράς, ο Πρόεδρος του Ταμείου Χρηματοπιστωτικής 
Σταθερότητας και ο Πρόεδρος της'Ενωσης Ελληνικών Τραπε¬ 
ζών. Βλ. Δελτίο Τύπου 1/3/2011 Υπ. Οικονομικών αναρτηθέν στην 
επίσημη ιστοσελίδα του < ά11ρ://νν\ΛΛ/ν.πιίηίίη.9ΐ' >. 

3 Βλ Δελτίο Τύπου 22/3/2013 του ΤΧΣ αναρτηθέν στην ιστο¬ 
σελίδα του < ίιΙ(ρ://\Λ/νννν.ίιί3ί.9ΐ· >. 


δε δημιουργεί συνθήκες που να προκαλούν αμφιβολίες 
ως προς το συμβατό αυτής με τις απαιτήσεις λειτουρ¬ 
γίας του ανταγωνισμού σύμφωνα με τις διατάξεις του 
Ν. 3959/2011 ως ισχύει. Δεσμεύτηκε δε εκ των προτέρων 
ότι θα σεβαστεί οποιεσδήποτε τυχόν αναγκαίες δεσμεύ¬ 
σεις υπό τις οποίες θα μπορούσε να τελεί η απόφαση 
ΕΑ περί τυχόν οριστικής εγκρίσεως. 

7. Η αιτούσα παραιτήθηκε, τέλος, σύμφωνα με τις 
διατάξεις του άρθρου 15 παρ. 9 του Ν. 3959/2011 από 
τη νόμιμη προθεσμία κλήτευσης του άρθρου 9 παρ. 3, 
προκειμένου η αίτησή της να εξεταστεί άμεσα. 

III. ΤΑ ΜΕΡΗ 

111.1. ΤΡΑΠΕΖΑ ΠΕΙΡΑΙΩΣ ΑΕ 4 

8. Η Πειραιώς ιδρύθηκε το 1916 και εδρεύει στην Αθήνα, 
επί της οδού Αμερικής 4. Αποτελεί μία από τις μεγαλύ¬ 
τερες εμπορικές τράπεζες της Ελλάδας διαθέτοντας 
περισσότερα από 1000 καταστήματα στην ελληνική 
επικράτεια. 

9. Η αιτούσα ηγείται ενός ισχυρού Ομίλου επιχειρήσε¬ 
ων με δραστηριότητα εντός και εκτός Ελλάδος, καλύ¬ 
πτοντας «όλο το φάσμα του χρηματοπιστωτικού τομέα 
και σε άλλους τομείς παροχής υπηρεσιών, με έμφαση 
στους εξής κλάδους: τραπεζική αγορά, παροχή χρημα¬ 
τοοικονομικών υπηρεσιών, χρηματιστηριακές εργασίες, 
διαχείριση αμοιβαίων κεφαλαίων, πρακτορειακές εργα¬ 
σίες ασφαλίσεων, αγορά χρηματοδοτικής και λειτουρ¬ 
γικής μίσθωσης, παροχή υπηρεσιών επιχειρηματικών 
συμμετοχών, αγορά και προεξόφληση επιχειρηματικών 
απαιτήσεων (ΐαοΐοπηρ), διαχείριση ακινήτων, ανταλλα- 
κτήρια συναλλάγματος, αξιολόγηση και είσπραξη εμπο¬ 
ρικών απαιτήσεων, διαχείριση ΒΙΠΕ, τεχνικές και κατα¬ 
σκευαστικές εταιρείες, τηλεπικοινωνιακές υπηρεσίες 5 ». 

10. Υπενθυμίζεται, δε, ότι η Πειραιώς, κατά το προη¬ 
γούμενο έτος έχει αποκτήσει αφενός το υγιές τμήμα 
της Αγροτικής Τράπεζας της Ελλάδος 6 και αφετέρου 
τη Γ ενική Τ ράπεζα 7 , επιτυγχάνοντας σημαντική αύξηση 
του δικτύου και του μεγέθους της. 

11. Σύμφωνα με την Ενοποιημένη Ενδιάμεση Κατά¬ 
σταση του Ομίλου Τράπεζας το σύνολο των καθαρών 
εσόδων του Ομίλου με ημερομηνία 30/9/2012 ανέρχεται 
στο ποσό των €[...] 8 . 

111.2. «ΤΡΑΠΕΖΑ ΚΥΠΡΟΥ ΔΗΜΟΣΙΑ ΕΤΑΙΡΙΑ ΛΙΜΙΤΕΔ» 9 

12. Η Τράπεζα Κύπρου Δημόσια Εταιρία ΛΙΜΙΤΕΔ απο¬ 
τελεί πιστωτικό ίδρυμα που έχει συσταθεί σύμφωνα με 
το κυπριακό δίκαιο και εδρεύει στη Λευκωσία. Αποτελεί 
πιστωτικό ίδρυμα υπό εξυγίανση κατά τα προβλεπό- 
μενα στο Νόμο 17(Ι)/2013 Περί Εξυγίανσης Πιστωτικών 
και άλλων Ιδρυμάτων. Ειδικότερα, σύμφωνα με την από 
25/3/2013 ανακοίνωση της Κεντρικής Τράπεζας Κύπρου, 
«στο πλαίσιο των αρμοδιοτήτων της ως Αρχή Εξυγίαν¬ 
σης [ενν. η Κεντρική Τράπεζα Κύπρου], έχει από σήμερα 
διορίσει τον Ντίνο Χριστοφίδη ως τον Ειδικό Διαχει- 

4 Βλ. < Ιι11ρ://\Λ/νν\Λ/.ρίΓ3θυδ63ηΙ<.9Γ >. 

5 Βλ. Απόφαση ΕΑ 553Λ/ΙΙ/2012 και υπ’ αριθμ. πρωτ. [...] αίτηση 
παρέκκλισης της Πειραιώς. 

6 Βλ. Απόφαση ΕΑ 549/νΐΙ/2012. 

7 Βλ. Απόφαση ΕΑ 553Λ/ΙΙ/2012. 

8 Βλ. Ενοποιημένες Ενδιάμεσες Συνοπτικές Οικονομικές Πλη¬ 
ροφορίες του Ομίλου Πειραιώς, <όΙΙρ://νννννν.ρίΓ3θυδό3ηΙ<9Γουρ. 
οοπι/-/πΐθάί3/Οοπι/ΡίΓ3θυδ-Β3ηΙ<-ΟοουπΐθηΙδ/Οοη3θΙίά3(θά- 
Οοπιρ3ηίΘ3/2012/9Μ.θΓουρ-ΘΒ.35ΐΊΧ>. Σημειώνεται ότι στις εν 
λόγω καταστάσεις δεν περιλαμβάνεται ο κύκλος εργασιών 
των ΑΤΕ ΑΕ και Γ ενική ΑΕ. 

9 Βλ. < Ιι((ρ://νν\Λ/\Λ/.ό3ηΙ<οίονρΓυ3.οοπι/θΙ-ΘΒ/ >. 

ριστή για την εκτέλεση των μέτρων εξυγίανσης στην 
Τράπεζα Κύπρου 10 ». 

13. Η τράπεζα έχει αναπτύξει τραπεζική επιχειρηματική 
δραστηριότητα μέσω είτε καταστημάτων είτε θυγατρι¬ 
κών στην Ελλάδα. Στις 31/12/2012 η τράπεζα διέθετε 177 
υποκαταστήματα στην Ελλάδα, που εξυπηρετούσαν το 
σύνολο σχεδόν της ελληνικής επικράτειας * 11 . 

14. Η τράπεζα Κύπρου ηγείται ενός Ομίλου επιχειρή¬ 
σεων που καλύπτουν όλο το φάσμα των χρηματοοικο¬ 
νομικών υπηρεσιών αλλά και λοιπές εργασίες όπως η 
παροχή ασφαλιστικών και κτηματομεσιτικών υπηρεσιών. 
Εκ των εταιριών του Ομίλου Κύπρου, η Κύπρου ΑεεβΙ 
Μαηαςβπίθηί ΑΕΔΑΚ, η Κύπρου ίοαείηρ ΑΕ, η Κύπρου 
Χρηματιστηριακή ΑΕΠΕΥ, η Κύπρου δθΓνίσθδ ΑΕ και η 
Κύπρου Ακίνητα ΑΕ εδρεύουν στην Ελλάδα και δραστη¬ 
ριοποιούνται στην αγορά της διαχείρισης αμοιβαίων 
κεφαλαίων, στην αγορά της χρηματοδοτικής μίσθωσης, 
στην παροχή χρηματιστηριακών υπηρεσιών, στην πα¬ 
ροχή υπηρεσιών εμπορίας οχημάτων και στην παροχή 
κτηματομεσιτικών υπηρεσιών αντίστοιχα. Επίσης, η με 
έδρα την Κύπρο, Κύπρου Ασφαλιστική ΑΕ δραστηριο¬ 
ποιείται και στην Ελλάδα ως υποκατάστημα στην αγορά 
των ασφαλιστικών υπηρεσιών. 

III. 3 «ΛΑΪΚΗ ΤΡΑΠΕΖΑ ΚΥΠΡΟΥ ΔΗΜΟΣΙΑ ΕΤΑΙΡΙΑ ΛΙ- 
ΜΙΤΕΔ» 12 

15. Η Λαϊκή Τράπεζα Κύπρου Δημόσια Εταιρία ΛΙΜΙΤΕΔ 
αποτελεί πιστωτικό ίδρυμα που έχει συσταθεί σύμφωνα 
με το κυπριακό δίκαιο και εδρεύει στη Λευκωσία. Απο¬ 
τελεί πιστωτικό ίδρυμα υπό εξυγίανση, κατά τα προβλε- 
πόμενα στο Ν. 17(Ι)/2013 περί Εξυγίανσης Πιστωτικών και 
άλλων Ιδρυμάτων 13 για το οποίο, όπως προκύπτει από 
σχετική ανακοίνωση της Κεντρικής Τράπεζας Κύπρου, 
έχει ήδη ορισθεί Ειδικός Διαχειριστής 14 . 

16/Οπως και η Τράπεζα Κύπρου, η Λαϊκή Τράπεζα έχει 
αναπτύξει τραπεζική επιχειρηματική δραστηριότητα 
μέσω είτε καταστημάτων είτε θυγατρικών στην Ελλά¬ 
δα. Σημειώνεται ότι στον Ομιλο της Λαϊκής Τράπεζας 
περιλαμβάνεται και η Επενδυτική Τράπεζα της Ελλάδος 
ΑΕ, πιστωτικό ίδρυμα με έδρα την Ελλάδα. Αναφορικά 
με την παρουσία της τράπεζας στην ελληνική επικρά¬ 
τεια, η Λαϊκή Τράπεζα κατά την 31/12/2012 διέθετε 132 
υποκαταστήματα καλύπτοντας μεγάλο τμήμα του Ελ- 
λαδικού χώρου 15 . Αντιθέτως, η θυγατρική της ΙΒΟ είχε 
σαφώς πιο περιορισμένη παρουσία, καθώς με στοιχεία 
31/12/2012, τα υποκαταστήματά της δεν ξεπερνούσαν τα 
4 και μόνο στην Αθήνα, τη Θεσσαλονίκη, τη Χίο και το 
Ηράκλειο της Κρήτης. 

17. Η Λαϊκή τράπεζα ηγείται ενός Ομίλου επιχειρήσεων, 
ενώ πέρα από την ανωτέρω αναφερθείσα ΙΒΘ ΑΕ, και 

10 Βλ. σχετικά ιστοσελίδα της Κεντρικής Τράπεζας Κύπρου < 
ϊιΚρΥ/νννννν.σθηΐΓθΙάαηΚ.ρον.σν/ >. 

11 11 Βλ. <ΜΙρ://νννννν.ά3ηΚοίονρΓυ5.9Γ/9Γθθθθ41Γ/ίΙηά3βΓ3ηοΙ·Ί_9ΐ·/>. 

12 Σημειώνεται ότι με βάση την από 2/4/2012 Απόφασης της 
ΓΣ των μετόχων της, η Μβιϊίη ΡορυΙβΓ ΒβπΚ ΡυόΙίο σο. Ιΐά με¬ 
τονομάστηκε σε ΟγρΓυδ ΡορυΙβΓ ΒβπΚ ΡυόΙίο σο. Οά (βλ. ΦΕΚ τ. 
ΑΕ/ΕΠΕ 3527/23.5.2012). 

13 Όπως τροποποιήθηκε με το Ν. 38(Ι)/2013. 

14 Συγκεκριμένα, σύμφωνα με την από 25/3/2013 ανακοίνωση 
της Κεντρικής Τ ράπεζας Κύπρου, «[η] ΚΤΚ [ενν. Κεντρική Τρά¬ 
πεζα Κύπρου] ανακοινώνει ότι, στο πλαίσιο των αρμοδιοτήτων 
της ως Αρχή Εξυγίανσης, έχει από σήμερα διορίσει την Άντρη 
Αντωνιάδου ως την Ειδική Διαχειρίστρια για την εκτέλεση των 
μέτρων εξυγίανσης στη Λαϊκή Τράπεζα 

15 15 Βλ. <Μ1ρ://\Ν\Ν\Νΐ.ορό.ρτ/3τ/ΒτειηβΤιβ3/ΒΓεηοδθ3.ΤιΐΓη>. 


οι εταιρίες Μαάίη Τθαείηρ ΑΕ, Μαάίη ΡβοίοΓδ & ΡοΓΐαίΙβΓδ 
ΑΕ, ΟγπαπΉΟ ΑδδθΙ ΟρθΓαίίηρ Ι_θ35ίη9 8Α, ΜαιΤιη ΘΑΜ 
ΜυΙυδΙ Ρυηάδ ΜθηαςαπίθηΙ 3Α, ΜβιΤίη ΟοΙΙθσίίοηε 8Α, 
ΜθίΤιη ΕρηαΙώ 3Α, ΙΒΟ ΘβρίΙβΙ 3Α και ΙΒΟ Μαπαραπισπί 
ΜυΙυβΙ Ρυηάε & νθηΙυΐΌ ΟβρίΙαΙ 3Α εδρεύουν στην Ελ¬ 
λάδα καλύπτοντας όλο το φάσμα των χρηματοοικονο¬ 
μικών υπηρεσιών. 

III. 4. «ΕΛΛΗΝΙΚΗ ΤΡΑΠΕΖΑ ΔΗΜΟΣΙΑ ΕΤΑΙΡΙΑ ΛΙΜΙ- 
ΤΕΔ» 16 

18. Η Ελληνική Τράπεζα Δημόσια Εταιρία ΛΙΜΙΤΕΔ 
αποτελεί συσταθείσα σύμφωνα με το κυπριακό δίκαιο 
τραπεζική εταιρεία, η οποία έχει αναπτύξει τραπεζική 
επιχειρηματική δραστηριότητα μέσω, είτε υποκαταστη¬ 
μάτων, είτε θυγατρικών στην Ελλάδα. Σε αντίθεση με 
τις Τράπεζες Κύπρου και Λαϊκή, η Ελληνική δεν έχει 
υπαχθεί σε καθεστώς εξυγίανσης. 

19. Η δραστηριοποίηση της Ελληνικής στην Ελλάδα 
είναι εξαιρετικά περιορισμένη, ενώ τα υποκαταστήματά 
της σύμφωνα με τα από 31/12/2012 στοιχεία δεν ξεπερ¬ 
νούν τα 19 για το σύνολο της ελληνικής επικράτειας 17 . 

20. Ο Όμιλος της Ελληνικής περιλαμβάνει 6 εταιρίες εκ 
των οποίων μόνο η Ελληνική Ασφαλιστική Πρακτόρευση 
ΕΠΕ εδρεύει στην Ελλάδα ενώ οι λοιπές εταιρίες εδρεύ¬ 
ουν στην Κύπρο. Πλην των αμιγώς τραπεζικών εργασιών, 
ο Όμιλος Ελληνική καλύπτει εργασίες που αφορούν 
στην παροχή ασφαλιστικών υπηρεσιών και υπηρεσι¬ 
ών ασφαλιστικής διαμεσολάβησης, χρηματιστηριακών 
υπηρεσιών και υπηρεσιών χρηματοδοτικής μίσθωσης. 

IV. ΣΧΕΤΙΚΕΣ ΑΓΟΡΕΣ 

21. Σύμφωνα με πάγια πρακτική της ΕΑ και της Ευρω¬ 
παϊκής Επιτροπής 18 , η βασική κατηγοριοποίηση των κλα¬ 
σικών τραπεζικών υπηρεσιών περιλαμβάνει: α) τις υπη¬ 
ρεσίες προς ιδιώτες/λιανική τραπεζική (ΓβΐαϊΙ όαηΗης), β) 
τις υπηρεσίες προς επιχειρήσεις/επιχειρηματική τραπε¬ 
ζική (οοΓροΓ3ΐθ άαηΚίηρ), και γ) τις λοιπές χρηματοοικο¬ 
νομικές υπηρεσίες, καθεμία δε, από τις προαναφερθεί- 
σες κατηγορίες μπορεί να διακριθεί περαιτέρω, με βάση 
την υποκαταστασιμότητα των επιμέρους τραπεζικών και 
εν γένει χρηματοπιστωτικών προϊόντων και υπηρεσιών 
από πλευράς προσφοράς και ζήτησης. 

22. Συγκεκριμένα, ενόψει των δραστηριοτήτων στην 
υπό εξέταση συναλλαγή μερών, φαίνεται ότι παρουσι¬ 
άζονται οριζόντιες αλληλεπικαλύψεις τουλάχιστον στις 
αγορές: α) των καταθέσεων και χορηγήσεων λιανικής 
τραπεζικής, β) των καταθέσεων και χορηγήσεων επιχει¬ 
ρηματικής τραπεζικής, γ) των μέσων πληρωμής - καρ¬ 
τών, δ) της πρακτορείας επιχειρηματικών απαιτήσεων 
(ΐασίοπηο), και ε) των χρηματοδοτικών μισθώσεων. Συ¬ 
νεπώς οι ανωτέρω (υπό α-ε) αγορές αποτελούν, κατ’ 
αρχάς, τις σχετικές με την υπό κρίση συγκέντρωση 
αγορές. Σημειώνεται ότι ορισμένες εκ των ως άνω αγο- 

16 Βλ. < ΜίρΥ/νννννν.ΤίθΙΙθηίοόεηΕρτ/ΗΒ/οοηίθηΙ/ςίΓ/ίηάθχ. 

]3ρ?ΐ3Π3^τ >. 

17 Βλ. <Ηί1:ρ://νννννν.ρίΓ3θυ3ΐ33ηΚ.9Γ/©Ι/Εηοροϋ3ί-ΤΓβρθζοη/ΡΓοίη- 
ΕΙΜηίΗχ 

18 Βλ. ενδεικτικά, αποφάσεις ΕΑ 534/Ν/Ι/2012 ΑΙρίΐ3-ΕυΐΌβ3ηΙ<, 
549Λ/ΙΙ/2012, Πειραιώς-Αγροτική, και αποφάσεις Ε.Επ. Μ.4844, 
ΡοΓίίε/ΑΒΝ ΑΜΒΟ Αεεθίε, σκ. 33-41, Μ.5384, ΒΝΡ Ρβπόβε/ΡοΓίίε, 
σκ. 9-10, Μ.4844, ΡοΠίε/ΑΒΝ ΑΜΒΟ ΑεεβΙε, σκ. 39-40, Μ.3894, 
ίΙηίοΓβάίΙο/ΗΒν, σκ. 16-17, Μ.6168, ΒΒΙ/ΕΡΘ ΕυΓοάβηΚ/ύν, σκ. 12 και 
18, Μ.4155, ΒΝΡ Ρβπόβε/ΒΝΙ, σκ. 8, 9 και 19, Μ.2567, ΝοιχΙδβηΚθη/ 
Ρθ3ΐ9ίΐΌΐ, σκ. 9,10. Σε κάποιες περιπτώσεις, οι πολύ μικρές επι¬ 
χειρήσεις περιλαμβάνονται στη λιανική τραπεζική (γθΙβΝ) (βλ. 
απόφαση Ε.Επ. Μ.5384, ΒΝΡ Ρβπββε/ΡοΓίίε, σκ. 9), ενώ σε άλλες 
όχι (βλ. απόφαση Ε. Επ. Μ.6168, ΒΒΙ/ΕΡΘ ΕυΓοάβηΚ/ϋν, σκ. 12). 

ρών δύνανται να αναλυθούν περαιτέρω σε διακριτές 
υποαγορές. 

23. Όπως έχει γίνει δεκτό και σε προηγούμενες απο¬ 
φάσεις ΕΑ, ως σχετική γεωγραφική αγορά στις ως άνω 
αγορές προϊόντων/υπηρεσιών θεωρείται καταρχάς το 
σύνολο της ελληνικής επικράτειας, όπου οι δραστηρι¬ 
οποιούμενες επιχειρήσεις ανταγωνίζονται μεταξύ τους 
υπό επαρκώς ομοιογενείς συνθήκες ανταγωνισμού. 

V. ΜΕΓΕΘΟΣ ΑΓΟΡΩΝ - ΜΕΡΙΔΙΑ ΑΓΟΡΑΣ 

24. Σύμφωνα με τα διαθέσιμα στοιχεία για τις 
30/9/2012, το μερίδιο αγοράς της Πειραιώς και των κυ¬ 
πριακών τραπεζών στις ως άνω σχετικές αγορές, δια¬ 
μορφώνεται ως εξής: 

25. α) Σύνολο καταθετικών προϊόντων λιανικής τρα¬ 
πεζικής 


Σύνολο Καταθετικών Προϊόντων Λιανικής Τραπεζικής - 
Μερίδια Αγοράς στις 30/9/2012 

ΤΡΑΠΕΖΑ 

Μερίδιο Αγοράς 

ΟΜΙΛΟΣ ΠΕΙΡΑΙΩΣ 

[15-25]% 

ΚΥΠΡΙΑΚΕΣ ΤΡΑΠΕΖΕΣ 

[5-15]% 


26. β) Χορηγήσεις λιανικής τραπεζικής 

27. β.1) Στεγαστικά δάνεια 


Στεγαστικά Δάνεια - Μερίδια Αγοράς στις 30/9/2012 

ΤΡΑΠΕΖΑ 

Μερίδιο Αγοράς 

ΟΜΙΛΟΣ ΠΕΙΡΑΙΩΣ 

[15-25]% 

ΚΥΠΡΙΑΚΕΣ ΤΡΑΠΕΖΕΣ 

[5-15]% 


28. β.2) Καταναλωτική πίστη μέσω πιστωτικών καρτών 


Καταναλωτική Πίστη μέσω Πιστωτικών Καρτών - 
Μερίδια Αγοράς στις 30/9/2012 

ΤΡΑΠΡ7Α 

Μερίδια Αγαράο 

ΟΜΙΛΟΣ ΠΕΙΡΑΙΩΣ 

' [15-25]% 

ΚΥΠΡΙΑΚΕΣ ΤΡΑΠΕΖΕΣ 

[5-151% 


29. β.3) Καταναλωτική πίστη εξαιρουμένων πιστωτι¬ 
κών καρτών 


Καταναλωτική Πίστη εξαιρουμένων Πιστωτικών 
Καρτών - Μερίδια Αγοράς στις 30/9/2012 

ΤΡΑΠΕΖΑ 

Μερίδιο Αγοράς 

ΟΜΙΛΟΣ ΠΕΙΡΑΙΩΣ 

[5-15]% 

ΚΥΠΡΙΑΚΕΣ ΤΡΑΠΕΖΕΣ 

[5-15]% 


30. γ) Σύνολο Καταθετικών προϊόντων επιχειρηματι¬ 
κής τραπεζικής 


Σύνολο Καταθετικών Προϊόντων Επιχειρηματικής - 
Μερίδια Αγοράς στις 30/9/2012 

ΤΡΑΠΕΖΑ 

Μερίδιο Αγοράς 

ΟΜΙΛΟΣ ΠΕΙΡΑΙΩΣ 

[5-15]% 

ΚΥΠΡΙΑΚΕΣ ΤΡΑΠΕΖΕΣ 

[5-15]% 


31. δ) Χορηγήσεις Επιχειρηματικής 


Καταναλωτική Πίστη εξαιρουμένων Πιστωτικών 
Καρτών - Μερίδια Αγοράς στις 30/9/2012 

ΤΡΑΠΕΖΑ 

Μερίδιο Αγοράς 

ΟΜΙΛΟΣ ΠΕΙΡΑΙΩΣ 

[5-15]% 

ΚΥΠΡΙΑΚΕΣ ΤΡΑΠΕΖΕΣ 

[5-15]% 


32. ε) Αγορά καρτών 


33. ε.1) Έκδοση πιστωτικών καρτών 



VI. ΝΟΜΙΚΗ ΕΚΤΙΜΗΣΗ 

VI. 1. ΧΑΡΑΚΤΗΡΙΣΜΟΣ ΤΗΣ ΥΠΟ ΚΡΙΣΗ ΠΡΑΞΗΣ 

38. Σύμφωνα με το άρθρο 5 παρ. 2 του Ν. 3959/2011, 
συγκέντρωση επιχειρήσεων πραγματοποιείται όταν 
προκύπτει μόνιμη μεταβολή ελέγχου, μεταξύ άλλων, 
στην περίπτωση κατά την οποία ένα ή περισσότερα 
πρόσωπα που ελέγχουν ήδη τουλάχιστον μία επιχείρη¬ 
ση, ή μία ή περισσότερες επιχειρήσεις, αποκτούν άμεσα 
ή έμμεσα τον έλεγχο του συνόλου ή τμημάτων μιας 
ή περισσοτέρων άλλων επιχειρήσεων, με την αγορά 
τίτλων ή στοιχείων του ενεργητικού, με σύμβαση ή με 
άλλο τρόπο. 

39. Η γενική ρήτρα του εν λόγω άρθρου συγκεκριμε¬ 
νοποιείται έτι περαιτέρω με τις παραγράφους 3 19 και 

19 Σύμφωνα με την παράγραφο 3 του άρθρου 5 του Ν. 3959/ 
2011: «3. Για την εφαρμογή του παρόντος νόμου, ο έλεγχος 
απορρέει από δικαιώματα, συμβάσεις ή άλλα μέσα, τα οποία, 
είτε μεμονωμένα είτε από κοινού με άλλα, λαμβανομένων υπό¬ 
ψη των σχετικών πραγματικών ή νομικών συνθηκών, παρέχουν 
τη δυνατότητα καθοριστικής επίδρασης στη δραστηριότητα 
μιας επιχείρησης, και ιδίως από: α) δικαιώματα κυριότητας 
ή επικαρπίας επί του συνόλου ή μέρους των περιουσιακών 
στοιχείων της επιχείρησης, β) δικαιώματα ή συμβάσεις που πα¬ 
ρέχουν δυνατότητα καθοριστικής επίδρασης στη σύνθεση, στις 
συσκέψεις ή στις αποφάσεις των οργάνων μιας επιχείρησης·>. 

4 20 του προαναφερόμενου άρθρου, που ορίζουν την έν¬ 
νοια του ελέγχου κατά τις ανωτέρω διατάξεις. Σύμφωνα 
με αυτές, έλεγχο συνιστά η δυνατότητα καθοριστικής 
επίδρασης στη δραστηριότητα μιας επιχείρησης, ενώ 
όσον αφορά τα μέσα απόκτησης ελέγχου ορίζεται ότι 
ο έλεγχος δύναται να απορρέει από δικαιώματα ή συμ¬ 
βάσεις που παρέχουν τη δυνατότητα καθοριστικής επί¬ 
δρασης στη σύνθεση, στις συσκέψεις ή στις αποφάσεις 
των οργάνων μιας επιχείρησης, λαμβανομένων υπόψη 
των σχετικών πραγματικών ή νομικών συνθηκών. Σε 
αυτό το πλαίσιο, συγκέντρωση πραγματοποιείται και 
στην περίπτωση απόκτησης ελέγχου επί των στοιχείων 
ενεργητικού, που αποτελούν το σύνολο ή τμήμα μιας 
επιχείρησης, δηλαδή μιας επιχειρηματικής δραστηριό¬ 
τητας με παρουσία στην αγορά της οποίας μπορεί να 
προσδιοριστεί σαφώς ο κύκλος εργασιών 21 . 

40. Εν προκειμένω, οι μητρικές με έδρα την Κύπρο 
τραπεζικές επιχειρήσεις ασκούν, έως και την 25η Μαρτί¬ 
ου 2013 αποκλειστικό έλεγχο επί επιλεγμένων στοιχείων 
ενεργητικού και παθητικού της ελληνικής δραστηριό- 
τητάς τους. Με τη μεταβίβασή τους στην Πειραιώς, οι 
εταιρίες αυτές θα αποξενωθούν από τα δικαιώματα 
ελέγχου επί των στοιχείων αυτών. Συνεπώς, η απόκτηση 
των επιλεγμένων στοιχείων ενεργητικού και παθητικού 
της ελληνικής δραστηριότητας των Κύπρου, ΌΡΒ και 
Ελληνική από την Πειραιώς θα συνεπάγεται μόνιμη με¬ 
ταβολή του άθ ]ϋΓθ ασκούμενου ελέγχου εξ αυτών ως 
προς τις προαναφερόμενες δραστηριότητες και συνιστά 
συγκέντρωση, η οποία αφορά στην απόκτηση ελέγχου 
σε τμήματα επιχειρήσεων, κατά την έννοια της διάταξης 
του άρθρου 5 παρ. 2 περ. β' του Ν. 3959/2011. 

41. Εν προκειμένω, οι σκοπούμενες πράξεις εξαγοράς 
επιλεγμένων στοιχείων του ενεργητικού και του παθη¬ 
τικού των ως άνω κυπριακών τραπεζικών ιδρυμάτων 
αφορούν στην ταυτόχρονη απόκτηση αποκλειστικού 
ελέγχου από την ίδια επιχείρηση επί τμημάτων των 
προαναφερομένων επιχειρήσεων. Η μη διαφοροποίηση 
του είδους του ελέγχου, η ύπαρξη κοινού αποκτώντος 
νομικού προσώπου και στις τρεις εταιρικές πράξεις, 
παρά το γεγονός ότι τα μεταβιβαζόμενα περιουσιακά 
στοιχεία ανήκουν σε διαφορετικές νομικές οντότητες, 
και η σκοπούμενη ταυτόχρονη σύναψη των προαναφε¬ 
ρομένων συμβάσεων κατατείνουν υπέρ της όο ίαοίο 
αλληλεξάρτησης των τριών πράξεων 22 και συνηγορούν 

20 Σύμφωνα με την παράγραφο 4 του άρθρου 5 του Ν. 3959/ 
2011: «4. Ο έλεγχος αποκτάται από το πρόσωπο ή τα πρόσωπα 
ή τις επιχειρήσεις, τα οποία: α) είναι υποκείμενα αυτών των 
δικαιωμάτων ή δικαιούχοι από τις συμβάσεις αυτές ή β) χωρίς 
να είναι υποκείμενα αυτών των δικαιωμάτων ή δικαιούχοι από 
τις συμβάσεις αυτές, δικαιούνται να ασκούν τα δικαιώματα που 
απορρέουν από αυτές». 

21 Κωδικοποιημένη Ανακοίνωση της Επιτροπής για θέματα 
δικαιοδοσίας βάσει του κανονισμού (ΕΚ) αριθ. 139/2004 για τον 
έλεγχο των συγκεντρώσεων μεταξύ επιχειρήσεων, ΕΕ 2008, 
095, σελ. 1 (εφεξής: Κωδικοποιημένη Ανακοίνωση), παρ. 24, με 
παραπομπή σε σχετική νομολογία. Βλ. σχετικά αποφάσεις της 
Ευρωπαϊκής Επιτροπής (στο εξής και: Ε.Επ.) Μ.3867, νείΙβπίεΙΙ/ 
ΕΙεετη της 22-12-2005, σκ. 8, Μ.2857, Ε08/ΙΕΗ της 23-12-2002, 
σκ. 7-9. 

22 Βλ. και παρ. 46 της Κωδικοποιημένης Ανακοίνωσης σύμ¬ 
φωνα με την οποία ενδείξεις για τη άθ ίοοίο αλληλεξάρτηση 
μεταξύ των συναλλαγών, προκειμένου για τον χαρακτηρισμό 
τους ως μίας συγκέντρωσης, συνιστούν η σύντομη χρονική 
απόσταση μεταξύ της σύναψης των συναλλαγών, η επιδίωξη 
κοινού οικονομικού σκοπού και πιθανώς το γεγονός ότι μπορεί 
να συμφωνούνται υπό κοινό συμβατικό κείμενο. Βλ. ενδεικτικά 
και απόφαση Ε.Επ. Μ.4521, ίΘΙ/ΤθΙθηβΙ, σκ. 9-20. 


υπέρ της ενιαίας αντιμετώπισης αυτών. Προς αυτή την 
κατεύθυνση εξάλλου οδηγούν και οι έκτακτες χρημα¬ 
τοοικονομικές συνθήκες που επιβάλλουν τη σωρευτική 
πώληση των μεταβιβαζόμενων επιχειρήσεων σε ένα και 
μόνο πιστωτικό ίδρυμα. Τέλος, το αυτό φαίνεται να 
εκτιμά και η αιτούσα η οποία υπέβαλε αίτημα για την 
παροχή άδειας παρέκκλισης όσον αφορά την πραγμα¬ 
τοποίηση της σκοπούμενης (μίας) συγκέντρωσης. 

VI. 2. ΕΠΙ ΤΗΣ ΑΔΕΙΑΣ ΠΑΡΕΚΚΛΙΣΗΣ 

42. Σύμφωνα με το άρθρο 9 παρ. 1 του Ν. 3959/2011, 
συγκέντρωση επιχειρήσεων που εμπίπτει στο πεδίο του 
άρθρου 6 παρ. I 23 απαγορεύεται κατ’ αρχήν να πραγ¬ 
ματοποιηθεί προ της έκδοσης της απόφασης έγκρισής 
της από την Ε.Α., με την επιφύλαξη των διατάξεων των 
παραγράφων 2 και 3 του άρθρου 9 του ίδιου νόμου. 

43. Το άρθρο 9 παρ. 3 του Ν. 3959/2011 προβλέπει τη 
δυνατότητα της Ε.Α. να επιτρέψει, ύστερα από αίτηση, 
παρέκκλιση από την απαγόρευση πραγματοποίησης 
της συγκέντρωσης μέχρι την έκδοση της σχετικής επί 
της συγκέντρωσης απόφασης 24 . 

44. Όπως προεκτέθηκε, η Πειραιώς ζήτησε, και μάλιστα 
προ της υπογραφής των Συμβάσεων για την εξαγορά 
επιλεγμένων στοιχείων του ενεργητικού και του παθη¬ 
τικού των εν λόγω κυπριακών τραπεζικών ιδρυμάτων, 
τη χορήγηση παρέκκλισης από την απαγόρευση της 
παρ. 1 του άρθρου 9, και, κατ’ επέκταση, την έγκριση 
πραγματοποίησης της ως άνω μεταβίβασης πριν από 
τη γνωστοποίηση της πράξης ως συγκέντρωσης στην 
Ε.Α. και τη λήψη απόφασης της Ε.Α. επ’ αυτής. 

45. Σύμφωνα με το άρθρο 9 παρ. 3 του Ν. 3959/2011, 
απαραίτητη προϋπόθεση για να μπορεί να γίνει δεκτή 
η αίτηση παρέκκλισης συνιστά η ανάγκη αποτροπής 
σοβαρών ζημιών σε βάρος μίας ή περισσότερων επι¬ 
χειρήσεων τις οποίες αφορά η πράξη συγκέντρωσης ή 
σε βάρος τρίτου. Οι τρίτοι μπορεί να είναι και οι κατα¬ 
ναλωτές ή πελάτες των συμμετεχουσών επιχειρήσεων. 
Η άδεια παρέκκλισης μπορεί να ζητηθεί και να παρα¬ 
σχεθεί οποτεδήποτε, είτε πριν από τη γνωστοποίηση, 
είτε μετά τη συναλλαγή 25 . 

46. Σύμφωνα με την αιτούσα, η παρέκκλιση είναι 
απαραίτητη για λόγους εξυπηρέτησης του δημοσίου 

23 Ειδικότερα, όταν ο συνολικός κύκλος εργασιών όλων των 
επιχειρήσεων που συμμετέχουν στη συγκέντρωση ανέρχεται, 
στην παγκόσμια αγορά τουλάχιστον σε 150.000.000 ευρώ και 
δύο τουλάχιστον από τις συμμετέχουσες επιχειρήσεις πραγ¬ 
ματοποιούν, η καθεμία χωριστά, συνολικό κύκλο εργασιών άνω 
των 15.000.000 ευρώ στην ελληνική αγορά. 

24 Άρθρο 9 παρ. 3 Ν. 3959/2011: «Η Επιτροπή Ανταγωνισμού 
μπορεί, ύστερα από αίτηση, να επιτρέψει παρέκκλιση από τις 
υποχρεώσεις που ορίζονται στις παραγράφους 1 και 2, προ¬ 
κειμένου να αποφευχθούν σοβαρές ζημιές σε βάρος μιας ή 
περισσότερων επιχειρήσεων τις οποίες αφορά η πράξη συγκέ¬ 
ντρωσης ή σε βάρος τρίτου. Για την απόφαση αυτή, η Επιτροπή 
Ανταγωνισμού συνυπολογίζει, μεταξύ άλλων, την απειλή που 
συνιστά η εν λόγω συγκέντρωση για τον ανταγωνισμό. Στην 
απόφαση που επιτρέπει την παρέκκλιση, μπορεί να τίθενται 
όροι και υποχρεώσεις για την εξασφάλιση συνθηκών αποτελε¬ 
σματικού ανταγωνισμού και την αποτροπή καταστάσεων που 
θα μπορούσαν να δυσχεράνουν την εκτέλεση τυχόν απαγο¬ 
ρευτικής οριστικής απόφασης. Η άδεια παρέκκλισης μπορεί 
να ζητείται και να παρέχεται οποτεδήποτε, είτε πριν από τη 
γνωστοποίηση είτε μετά τη συναλλαγή. Η απόφαση που επι¬ 
τρέπει την παρέκκλιση, μπορεί να ανακληθεί από την Επιτροπή 
Ανταγωνισμού, αν συντρέχει κάποιος από τους λόγους που 
αναφέρονται στην παράγραφο 14 του άρθρου 8». 

25 Βλ. Άρθρο 9 παρ. 3, Ν. 3959/2011 ως άνω. 

συμφέροντος και ειδικότερα, προκειμένου να διασφαλι¬ 
στεί η χρηματοοικονομική σταθερότητα στην ελληνική 
τραπεζική αγορά, να αποφευχθούν σοβαρές ζημιές σε 
βάρος των καταθετών λόγω της μη λειτουργίας των 
υποκαταστημάτων των κυπριακών τραπεζών στην Ελ¬ 
λάδα, καθώς και ο κίνδυνος αποσταθεροποίησης της 
μέχρι σήμερα προσπάθειας των ελληνικών πιστωτικών 
ιδρυμάτων να εξέλθουν από την οικονομική κρίση της 
ελληνικής τραπεζικής αγοράς. 

47. Η καθυστέρηση ανακοίνωσης άμεσης διάδοχης λύ¬ 
σης, που θα θέτει τέλος στην ανησυχία των καταθετών 
των υποκαταστημάτων των κυπριακών τραπεζών στην 
Ελλάδα, φαίνεται ότι θα μπορούσε όντως να οδηγήσει 
σε απώλεια της εμπιστοσύνης του καταθετικού κοινού 
στο τραπεζικό σύστημα. Τα εν λόγω υποκαταστήματα 
αφενός δεν μπορούν να παραμείνουν κλειστά επί μα¬ 
κράν, διότι βεβαίως κάποιοι από τους καταθέτες θα 
έχουν άμεση ανάγκη για την πρόσβαση στα χρήματά 
τους προκειμένου να διευθετήσουν οφειλές τους ή να 
καλύψουν βασικές βιοτικές τους ανάγκες. Αφετέρου, 
τα υποκαταστήματα δε θα μπορούν να λειτουργήσουν 
χωρίς την εξασφάλιση των καταθετών, διότι τότε αυτοί 
θα σπεύσουν κατά την επόμενη εργάσιμη ημέρα να 
προβούν σε αναλήψεις από τους τραπεζικούς λογαρια¬ 
σμούς που τηρούν σε αυτές, υπό το φόβο της απώλειας 
ή «κουρέματος» των χρημάτων τους. 

48. Εάν, δε, σημειωθεί αδυναμία ανάληψης μετρητών 
από ορισμένες τράπεζες, ακόμη και αν αυτές δεν εί¬ 
ναι από τις μεγαλύτερες, είναι πιθανόν να προκληθεί 
απώλεια της εμπιστοσύνης του καταθετικού κοινού στο 
τραπεζικό σύστημα, η οποία έχει ήδη βληθεί λόγω της 
πρωτοφανούς δυσμενούς οικονομικής συγκυρίας στην 
Ελλάδα αλλά και των συνθηκών που επικρατούν διε¬ 
θνώς. Για αυτό το λόγο πρέπει να διασφαλιστεί η μη 
διατάραξη της ομαλής λειτουργίας της εν γένει τρα¬ 
πεζικής αγοράς. Κατά συνέπεια, η εν λόγω προϋπόθε¬ 
ση της ύπαρξης ανάγκης αποτροπής σοβαρών ζημιών 
πληρούται. 

49. Συμπερασματικά, για λόγους που ανάγονται στην 
προστασία της χρηματοοικονομικής σταθερότητας και 
την ενίσχυση της εμπιστοσύνης του κοινού στο χρη¬ 
ματοπιστωτικό σύστημα, και ιδίως στην ανάγκη προ¬ 
στασίας του καταναλωτικού κοινού - των καταθετών, 
καθώς και στην πρόληψη δημιουργίας καταστάσεων 
αποσταθεροποιητικών του χρηματοπιστωτικού συστή¬ 
ματος, λαμβανομένων υπόψη και των συνθηκών που 
επικρατούν στην τραπεζική αγορά, η παροχή της αι- 
τούμενης άδειας παρέκκλισης κρίνεται επιβεβλημένη, 
προκειμένου να αποφευχθούν σοβαρές ζημιές σε βάρος 
καταθετών και του κοινού. 

50. Πέραν της πλήρωσης της ανωτέρω προϋπόθεσης, 
σύμφωνα με το άρθρο 9 παρ. 3 Ν. 3959/2011, η Ε.Α. συ¬ 
νυπολογίζει, μεταξύ άλλων, την απειλή που συνιστά η 
εν λόγω συγκέντρωση για τον ανταγωνισμό. 

51. Μια συγκέντρωση δεν περιορίζει, κατά κανόνα, ση¬ 
μαντικά τον ανταγωνισμό και ως εκ τούτου δε συνιστά 
απειλή για την εύρυθμη λειτουργία του, εφόσον δεν αλ¬ 
λοιώνει παρά με αμελητέο τρόπο τη θέση των παικτών 
στην αγορά, ακόμα και αν αυτοί κατέχουν ήδη δεσπό¬ 
ζουσα θέση. Εν προκειμένω, τα υπό εξαγορά στοιχεία 
ενεργητικού και παθητικού των κυπριακών τραπεζών 
αντιπροσωπεύουν: 


α) ποσοστό μικρότερο του [5-15]% της ως άνω ορι- 
σθείσας σχετικής αγοράς καταθέσεων λιανικής και πιο 
συγκεκριμένα περί το [5-15]%, 
β) ποσοστό μικρότερο του [5-15]% της σχετικής αγο¬ 
ράς στεγαστικών δανείων και πιο συγκεκριμένα περί το 
[5-15]%. Αντίστοιχα, η δραστηριότητα των κυπριακών 
τραπεζών στη σχετική αγορά της καταναλωτικής πίστης 
μέσω πιστωτικών καρτών δεν ξεπερνά το [5-15]% της 
συνολικής αγοράς ενώ όσον αφορά την καταναλωτική 
πίστη εξαιρουμένων των πιστωτικών καρτών, το με¬ 
ρίδιο αγοράς των κυπριακών τραπεζών ανέρχεται σε 
ποσοστό [5-15]%. 

γ) ποσοστό μικρότερο του [5-15]% της ως άνω αρχικώς 
ορισθείσας σχετικής αγοράς καταθέσεων επιχειρημα¬ 
τικής και πιο συγκεκριμένα περί το [5-15].%, 
δ) ποσοστό μικρότερο του [5-15]% της ως άνω αρχικώς 
ορισθείσας σχετικής αγοράς χορηγήσεων επιχειρημα¬ 
τικής και πιο συγκεκριμένα περί το [5-15]%. 

ε) Όσον αφορά την αγορά των καρτών, οι κυπριακές 
τράπεζες αντιπροσωπεύουν από κοινού μόλις το [3- 
5]% της σχετικής αγοράς έκδοσης πιστωτικών καρτών, 
το [5-15]% της σχετικής αγοράς έκδοσης χρεωστικών 
καρτών και το [0-1]% της σχετικής αγοράς αποδοχής 
καρτών. 

στ) Η δραστηριότητα των κυπριακών τραπεζών στη 
σχετική αγορά της πρακτορείας επιχειρηματικών απαι¬ 
τήσεων αντιστοιχεί στο [15-25]% αυτής και τέλος 
ζ) το από κοινού μερίδιο των κυπριακών τραπεζών στη 
σχετική αγορά χρηματοδοτικής μίσθωσης ανέρχεται 
σε [15-25]%. 

52. Από τα στοιχεία στην κατοχή της Γ.Δ.Α. κατά την 
υποβολή της υπό κρίση αίτησης παρέκκλισης, η Πει¬ 
ραιώς κατέχει στην αγορά λιανικής τραπεζικής -κατα¬ 
θέσεις- μερίδιο [15-25]%, στην αγορά επιχειρηματικής 
τραπεζικής -καταθέσεις- μερίδιο [5-15]%, στο σύνολο 
της ευρύτερης αγοράς επιχειρηματικών απαιτήσεων 
μερίδιο [5-15]%, ενώ σε καμία από τις επιμέρους σχε¬ 
τικές αγορές των χορηγήσεων λιανικής δεν ξεπερνά 
το [15-25]%. Στις λοιπές σχετικές αγορές, όπως αυτές 
οριοθετήθηκαν ανωτέρω, το μερίδιό της δεν ξεπερ¬ 
νά το [15-25]%. Βάσει των ανωτέρω, με τα υπάρχοντα 
στοιχεία, δεν πιθανολογείται ότι η όποια τυχόν προ- 
καλούμενη απειλή για τον ανταγωνισμό είναι τέτοια 
που να δύναται να υπερκεράσει τους λόγους δημοσίου 
συμφέροντος που αναλύονται ανωτέρω. 

53. Κατά συνέπεια, η υποβληθείσα αίτηση για χορήγη¬ 
ση άδειας παρέκκλισης από την αναστολή πραγματο¬ 
ποίησης της συγκέντρωσης πρέπει να γίνει δεκτή. Διευ¬ 
κρινίζεται ότι η παρούσα απόφαση αφορά αποκλειστικά 
τους σκοπούς της εξέτασης της αίτησης παρέκκλισης 
βάσει των κριτηρίων του άρθρου 9 παρ. 3 Ν. 3959/2011 
και δεν προδικάζει την κρίση επί της ουσίας και την 
οριστική απόφαση της Επιτροπής Ανταγωνισμού κατά 
τον έλεγχο της γνωστοποιηθησόμενης πράξης. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Η Επιτροπή Ανταγωνισμού σε Ολομέλεια, σε συνέχεια 
του υπ’ αριθμ. 76/25.3.2013 αιτήματος της «ΤΡΑΠΕΖΑΣ 
ΠΕΙΡΑΙΩΣ Α.Ε.», επιτρέπει, σύμφωνα με το άρθρο 9 παρ. 
3 του Ν. 3959/2011, την παρέκκλιση από την υποχρέω¬ 
ση αναστολής πραγματοποίησης της συγκέντρωσης 
αναφορικά με τη σκοπούμενη απόκτηση από την αι¬ 
τούσα, στο πλαίσιο σχετικών συμφωνιών, επιλεγμένων 
στοιχείων ενεργητικού και παθητικού στην Ελλάδα των 

πιστωτικών ιδρυμάτων: (α) «ΤΡΑΠΕΖΑ ΚΥΠΡΟΥ ΔΗΜΟ¬ 
ΣΙΑ ΕΤΑΙΡΕΙΑ ΛΙΜΙΤΕΔ», (β) «ΟΥΡΡίυδ ΡΟΡϋΙΑΒ ΒΑΝΚ 
ΡΙΙΒϋϋ 00 ΙΤϋ» και (γ) «ΕΛΛΗΝΙΚΗ ΤΡΑΠΕΖΑ ΔΗΜΟΣΙΑ 
ΕΤΑΙΡΕΙΑ ΛΙΜΙΤΕΔ» με έδρα την Κύπρο. 

Η αίτηση παρέκκλισης αφορά ιδίως στο σύνολο των 
καταθέσεων και δανείων των ως άνω Τραπεζών στην 
Ελλάδα, καθώς και των θυγατρικών στην ημεδαπή εται¬ 
ριών Ιθαείης και Ϊ3σΙοππ9 των Τραπεζών Κύπρου και 
Ογριχιε Ρορυΐ3Γ ΒαπΚ 

Η απόφαση εκδόθηκε τη 25η Μαρτίου 2013. 

Η απόφαση αυτή να δημοσιευθεί στην Εφημερίδα 
της Κυβερνήσεως, σύμφωνα με το άρθρο 27 παρ. 1 του 
Ν. 3959/2011. 

Αθήνα, 11 Μαρτίου 2014 
Ο Πρόεδρος 

ΔΗΜΗΤΡΙΟΣ ΚΥΡΙΤΣΑΚΗΣ 

-♦- 

Αριθμ. 706/10 (2) 

Χορήγηση παράτασης της προθεσμίας υποβολής των 
Υποδειγμάτων Αναφοράς στο πλαίσιο της εφαρμο¬ 
γής της υποχρέωσης Λογιστικού Διαχωρισμού από 
τους τρεις Παρόχους Δικτύων Κινητής τηλεφωνίας 
(ΟοειτιοΙθ, ϊ/σάθΐοηβ, \Λ/ίηά) σε εφαρμογή των οριζο- 
μένων στην ΑΠ ΕΕΤΤ 660/04Β/12.07.2012, (ΦΕΚ 2426/ 
Β73.09.2012). 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
ΚΑΙ ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

α. τις διατάξεις του νόμου 4070/2012 «Ρυθμίσεις Ηλε¬ 
κτρονικών Επικοινωνιών, Μεταφορών, ΔημοσίωνΈργων 
και άλλες διατάξεις» (ΦΕΚ 82/Α/10.04.2012), όπως ισχύει, 
και ιδίως το άρθρο 12 στοιχεία α', ί, ιβ’ και ιστ’ αυτού, 
τα άρθρα 16,17, 38 και 41 έως 53 αυτού, 
β. τις διατάξεις του Ν. 4146/2013 «Διαμόρφωση Φιλι¬ 
κού Αναπτυξιακού Περιβάλλοντος για τις Στρατηγικές 
και Ιδιωτικές Επενδύσεις και άλλες διατάξεις», ιδίως το 
άρθρο 58, παρ. 3 αυτού, (ΦΕΚ 90/Α/18-4-2013), 
γ. τις Οδηγίες 2002/21/ΕΚ (Οδηγία Πλαίσιο), 2002/19/ 
ΕΚ (Οδηγία για την Πρόσβαση), και 2002/20/ΕΚ (Οδηγία 
για την Αδειοδότηση), όπως αυτές τροποποιήθηκαν με 
την Οδηγία 2009/140/ΕΚ του Ευρωπαϊκού Κοινοβουλί¬ 
ου και του Συμβουλίου της 25ης Νοεμβρίου 2009, για 
την τροποποίηση των οδηγιών 2002/21/ΕΚ σχετικά με 
κοινό κανονιστικό πλαίσιο για δίκτυα και υπηρεσίες 
ηλεκτρονικών επικοινωνιών, 2002/19/ΕΚ σχετικά με την 
πρόσβαση σε δίκτυα ηλεκτρονικών επικοινωνιών και 
συναφείς ευκολίες καθώς και με τη διασύνδεσή τους, και 
2002/20/ΕΚ για την αδειοδότηση δικτύων και υπηρεσιών 
ηλεκτρονικών επικοινωνιών, (ΕΕ Ι_ 337/37,18.12.2009), 
δ. τη Σύσταση της Επιτροπής, της 7ης Μαΐου 2009 
σχετικά με τη ρύθμιση των σταθερών και κινητών τελών 
τερματισμού στην ΕΕ (Σύσταση τελών τερματισμού), ΕΕ 
ί 124 της 20.5.2009, σελ. 67-74, 
ε. τη Σύσταση της Επιτροπής της 17ης Δεκεμβρίου 
2007 για τις σχετικές αγορές προϊόντων και υπηρε¬ 
σιών στον τομέα των ηλεκτρονικών επικοινωνιών που 
επιδέχονται βχ απίβ ρύθμιση σύμφωνα με την οδηγία 
2002/21/ΕΚ του Ευρωπαϊκού Κοινοβουλίου και του Συμ¬ 
βουλίου σχετικά με κοινό κανονιστικό πλαίσιο για δίκτυα 
και υπηρεσίες ηλεκτρονικών υπηρεσιών, ΕΕ Ε 344 της 
28.12.2007, σελ. 65-69, 

στ. τη Σύσταση της Επιτροπής, της 19ης Σεπτεμβρίου 
2005 σχετικά με τον λογιστικό διαχωρισμό και τα συ¬ 


στήματα κοστολόγησης υπό το κανονιστικό πλαίσιο για 
τις ηλεκτρονικές επικοινωνίες, ΕΕ ί 266 της 11.10.2005, 
σελ. 64-69, 

ζ. τις Κατευθυντήριες Γραμμές για την ανάλυση αγο¬ 
ράς και την εκτίμηση της σημαντικής ισχύος στην αγορά 
βάσει του κοινοτικού πλαισίου κανονιστικών ρυθμίσεων 
για τα Δίκτυα και τις Υπηρεσίες Ηλεκτρονικών Επικοι¬ 
νωνιών (2002/0 165/0, ΕΕ 0165/6,11-7-2002), 
η. την απόφαση της ΕΕΤΤ 498/046/15-10-2008 «Ορι¬ 
σμός Αγοράς Τερματισμού Φωνητικών Κλήσεων σε Με¬ 
μονωμένα Δίκτυα Κινητών Επικοινωνιών, Καθορισμός 
Επιχειρήσεων με Σημαντική Ισχύ στην εν λόγω Αγορά 
και Υποχρεώσεις αυτών (2ος Γύρος Ανάλυσης)» (ΦΕΚ 
2260/Β75-11 -20 08), 

θ. την απόφαση της ΕΕΤΤ ΑΠ 661/007/19.07.2012 «Ορι¬ 
σμός Αγοράς Τερματισμού Φωνητικών Κλήσεων σε Με¬ 
μονωμένα Δίκτυα Κινητών Επικοινωνιών, Καθορισμός 
Επιχειρήσεων με Σημαντική Ισχύ στην εν λόγω Αγορά 
και Υποχρεώσεις αυτών (3ος Γύρος Ανάλυσης)» (ΦΕΚ 
2167/Β/21.07.2012), 

ι. την κοινή θέση του ΕΒΘ σχετικά με την εφαρμογή 
της σύστασης της Επιτροπής για το λογιστικό διαχω¬ 
ρισμό και τα συστήματα κοστολόγησης βάσει του ρυθ¬ 
μιστικού πλαισίου για τις ηλεκτρονικές επικοινωνίες, 
ια. το Ρυθμιστικό Οδηγό Λογιστικής που εκδόθηκε 
τον Μάρτιο του έτους 2009 από το Γ ραφείο Ανάπτυξης 
Τηλεπικοινωνιών της ΔιεθνούςΈνωσης Τηλεπικοινωνιών 
("ΙΤυ"), 

ιβ. την απόφαση της ΕΕΤΤ ΑΠ 660/004Α/12.07.2012 
«Εφαρμογή της υποχρέωσης Λογιστικού Διαχωρισμού 
από τους τρεις Παρόχους Δικτύου Κινητής (ΟοειτιοΙθ, 
νοόαίοηο, ννίηό) στο πλαίσιο της ΑΠ ΕΕΤΤ 498/046/2008», 
ιγ. την απόφαση της ΕΕΤΤ ΑΠ 660/004Β/12.07.2012 
«Κανονισμός εφαρμογής υποχρέωσης Λογιστικού Δι¬ 
αχωρισμού από τους τρεις Παρόχους Δικτύου Κινητής 
(ΟοεπηοΙθ, νοόαίοηβ, \Λ/ίηό) στο πλαίσιο της ΑΠ ΕΕΤΤ 
498/046/2008», (ΦΕΚ 2426/Β/3.09.2012), 
ιδ. την απόφαση της ΕΕΤΤ ΑΠ 698/26/25.07.2013 
«Παράταση της προθεσμίας υποβολής των Υποδειγ¬ 
μάτων Αναφοράς στο πλαίσιο της εφαρμογής της 
υποχρέωσης Λογιστικού Διαχωρισμού από τους τρεις 
Παρόχους Δικτύων Κινητής τηλεφωνίας (Οοειτιοίθ, 
νοάαΐοηο, ννίηό) σε εφαρμογή των οριζομένων στην 
ΑΠ ΕΕΤΤ 660/04Β/12.07.12, (ΦΕΚ 2426/Β/3.09.2012)», (ΦΕΚ 
1978/Β/19.08.2013), 

Και εκτιμώντας: 

ιε. το γεγονός ότι σύμφωνα με τα οριζόμενα στο άρ¬ 
θρο 6 της απόφασης της ΕΕΤΤ ΑΠ 661/007/19.07.2012 
προβλέπεται ότι «Κάθε ΠΔΚ ο οποίος έχει ορισθεί ότι 
κατέχει ΣΙΑ στην σχετική αγορά χονδρικής για τον 
τερματισμό φωνητικών κλήσεων στο δίκτυό του, φέρει 
την υποχρέωση να εφαρμόσει λογιστικό διαχωρισμό 
στη σχετική αγορά. Η ΕΕΤΤ προτίθεται να δημοσιεύσει 
Κανονισμό εφαρμογής υποχρέωσης λογιστικού διαχω¬ 
ρισμού από τους ΠΔΚ που έχουν οριστεί ότι κατέχουν 
ΣΙΑ στην σχετική αγορά χονδρικής για τον τερματισμό 
φωνητικών κλήσεων στο δίκτυό τους, στον οποίο θα 
αναλύονται διεξοδικό το εύρος στοιχείων, οι αρχές του 
λογιστικού διαχωρισμού και οι υποχρεώσεις υποβολής 
στοιχείων και αναφορών.», 

ιστ. το γεγονός ότι σύμφωνα με τα οριζόμενα στην 
απόφαση της ΕΕΤΤ ΑΠ 660/0 04Α/12.07.2012 «Εφαρμογή 
της υποχρέωσης Λογιστικού Διαχωρισμού από τους 
τρεις Παρόχους Δικτύου Κινητής (ΟοεπηοΙθ, ϊ/οάθίοηβ, 

\Λ/ίηά) στο πλαίσιο της ΑΠ ΕΕΤΤ 498/046/2008», «...όλοι οι 
Πάροχοι Δικτύων Κινητής, δηλαδή, Οοεπιοίθ, νοάθίοηβ 
και ννίηό, πρέπει να συμμορφώνονται με την υποχρέωση 
Λογιστικού Διαχωρισμού και, για το σκοπό αυτό, πρέπει 
να συμπληρώσουν τα υποδείγματα αναφοράς για τα 
στοιχεία του Λογιστικού Διαχωρισμού, όπως ορίζεται 
στο Παράρτημα Λ της ανωτέρω απόφασης και στη συ¬ 
νέχεια να τα υποβάλουν στην ΕΕΤΤ...», περαιτέρω ότι 
«Λόγω των διαφορών στις μεθοδολογίες επιμερισμού 
του κόστους που εφαρμόζονται από κάθε πάροχο, και 
προκειμένου να επιτευχθεί μεγαλύτερη συνοχή στα ως 
άνω αναφερόμενα υπό στοιχείο I υποδείγματα αναφο¬ 
ράς που θα υποβληθούν με βάση την εφαρμογή των με¬ 
θόδων αυτών, η ΕΕΤΤ θα συστήσει Ομάδα Εργασίας και 
με συμμετοχή των υπόχρεων παροχών», και ότι «Η ΕΕΤΤ 
αξιοποιώντας τα αποτελέσματα της Ομάδας Εργασίας 
δύναται να ορίσει κατευθυντήριες γραμμές σχετικά με 
τις κλείδες επιμερισμού κόστους και την ακολουθούμενη 
μεθοδολογία προκειμένου να επιτευχθεί η βέλτιστη συ¬ 
μπλήρωση των υποδειγμάτων αναφοράς των στοιχείων 
του Λογιστικού Διαχωρισμού,...», 
ιζ. το γεγονός ότι σύμφωνα με τα οριζόμενα στα άρθρα 
7 και 8 της απόφασης της ΕΕΤΤ ΑΠ 660/004Β/12.07.2012 
«Κανονισμός εφαρμογής υποχρέωσης Λογιστικού Δια¬ 
χωρισμού από τους τρεις Παρόχους Δικτύου Κινητής 
(Οοεπιοίθ, νοάαίοηθ, \Λ/ίπά) στο πλαίσιο της ΑΠ ΕΕΤΤ 
498/046/2008», (ΦΕΚ 2426/Β/3.09.2012), ορίζεται ότι «Οι 
ΠΔΚ πρέπει να καταρτίσουν και να υποβάλουν στην 
ΕΕΤΤ πραγματικά στοιχεία Λογιστικού Διαχωρισμού και 
υποστηρικτικά έγγραφα, όπως αναφέρονται ανωτέρω, 
σε ετήσια βάση και όχι αργότερα από δύο (2) μήνες 
μετά την έγκριση των οικονομικών τους καταστάσεων 
από τη Γενική τους Συνέλευση. 

Η ΕΕΤΤ δύναται εντός είκοσι (20) ημερών από την υπο¬ 
βολή των ρυθμιστικών καταστάσεων και των υποστη¬ 
ρικτικών εγγράφων να ζητήσει πρόσθετα στοιχεία και 
διευκρινίσεις. Οι ΠΔΚ παρέχουν τα αιτούμενα στοιχεία 
εντός του χρονικού πλαισίου που ορίζει η ΕΕΤΤ», και ότι 
«Εντός έξι (6) μηνών από την δημοσίευση της παρούσας 
η ΕΕΤΤ δύναται να εκδώσει απόφαση σχετική με τις 
κλείδες επιμερισμού κόστους και την ακολουθούμενη 
μεθοδολογία προκειμένου να επιτευχθεί η βέλτιστη συ¬ 
μπλήρωση των υποδειγμάτων αναφοράς των στοιχεί¬ 
ων για τον λογιστικό διαχωρισμό, όπως ορίζονται στο 
Παράρτημα Λ της παρούσας απόφασης», «Οι Πάροχοι 
δικτύων κινητής (Οοεπιοίθ, νοάαΐοηβ, \Λ/ίηά) υποχρεού- 
νται να συλλέγουν ακριβή στοιχεία και πληροφορίες για 
το Λογιστικό Διαχωρισμό συνοδευόμενα από σχετικά 
υποστηρικτικά αρχεία ή/και έγγραφα και να τα υποβάλ¬ 
λουν στην ΕΕΤΤ το αργότερο εντός δύο (2) μηνών από 
τη δημοσίευση της παρούσας ή από την έγκριση από 
την Γ ενική Συνέλευση των οικονομικών τους καταστά¬ 
σεων για το οικονομικό έτος 2012, αναφέροντας τυχόν 
προτάσεις ή/και επισημαίνοντας σχετικές δυσχέρειες, 
προκειμένου η ΕΕΤΤ να τα χρησιμοποιήσει στο πλαίσιο 
εξέτασης της ανάγκης εκδόσεως της απόφασης της 
παραγράφου 1 του παρόντος άρθρου.», 
ιη. το γεγονός ότι η, δυνάμει της ΑΠ ΕΕΤΤ 698/26/ 
25.07.2013 (ΦΕΚ 1978/Β/19.08.2013), τεθείσα προθεσμία 
υποβολής των Υποδειγμάτων Αναφοράς στο πλαίσιο 
της υποχρέωσης Λογιστικού Διαχωρισμού από τους 


τρεις Παρόχους Δικτύων κινητής τηλεφωνίας (Οοεπιοίθ, 
νοάθίοπβ, ννίπά) εκπνέει στις 10 Φεβρουάριου 2014, 
ιθ. το γεγονός ότι σε εφαρμογή των οριζομένων στην 
απόφαση της ΕΕΤΤ ΑΠ 660/004Α/12.07.2012, η ΕΕΤΤ 
πρόκειται να συστήσει Ομάδα Εργασίας με τη συμμε¬ 
τοχή των υπόχρεων παροχών, τα αποτελέσματα της 
οποίας (Ομάδας Εργασίας) θα χρησιμοποιηθούν για 
τον καθορισμό κατευθυντήριων γραμμών σχετικά με τις 
κλείδες επιμερισμού κόστους και την ακολουθούμενη 
μεθοδολογία για τη συμπλήρωση των υποδειγμάτων 
αναφοράς των στοιχείων του Λογιστικού Διαχωρισμού 
των Παροχών Δικτύων Κινητής, 
κ. το γεγονός ότι επίκειται η έκδοση απόφασης της 
ΕΕΤΤ (μετά και το πέρας των εργασιών της ως άνω, 
αναφερόμενης στο υπό στοιχ. ιθ’ Ομάδας), σε εφαρμογή 
των οριζομένων στο άρθρο 8 της απόφασης της ΕΕΤΤ 
ΑΠ 660/004Β/12.07.2012, (ΦΕΚ 2426/Β/3.09.2012), 
κα. το γεγονός ότι με σκοπό την επιλογή ορθοτέρας 
διαδικασίας συμπλήρωσης των Υποδειγμάτων Αναφο¬ 
ράς οπότε και την εξαγωγή ασφαλών και συγκρίσιμων 
συμπερασμάτων, και οπωσδήποτε έως την έκδοση της 
ως άνω αναφερομένης απόφασης της ΕΕΤΤ για τον 
καθορισμό των κλείδων επιμερισμού κόστους, κρίνε- 
ται σκόπιμη η παράταση προθεσμίας υποβολής των 
κατ’ άρθρο 7, σε συνδυασμό με το Παράρτημα Λ, της 
απόφασης της ΕΕΤΤ ΑΠ 660/004Β/12.07.2012, πραγμα¬ 
τικών στοιχείων Λογιστικού Διαχωρισμού και σχετικών 
υποστηρικτικών εγγράφων των υπόχρεων εταιρειών 
δικτύων κινητής τηλεφωνίας, 
κβ. την υπ’ αριθ. 28596/03.02.2014 Εισήγηση της αρμό¬ 
διας Υπηρεσίας της ΕΕΤΤ, 

κγ. το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, ούτε σε βάρος του προϋπολο¬ 
γισμού της ΕΕΤΤ, 

και ύστερα από προφορική εισήγηση των Προέδρου 
και Αντιπροέδρου της ΕΕΤΤ (Κωνσταντίνου Γ. Λουρό- 
πουλου και Δρ. Νικολάου X. Παπαουλάκη) 

Αποφασίζει: 

1. Χορηγεί παράταση της προθεσμίας υποβολής των 
Υποδειγμάτων Αναφοράς για την υποχρέωση του Λο¬ 
γιστικού Διαχωρισμού από τους τρεις παρόχους δικτύ¬ 
ων κινητής τηλεφωνίας (Οοεπιοίθ, νοάθίοπβ, \Λ/ίπά) σε 
εφαρμογή της απόφασης της ΕΕΤΤ ΑΠ 660/04Β/12.07.12, 
(ΦΕΚ 2426/Β/3.09.2012), έως την έκδοση απόφασης της 
ΕΕΤΤ αναφορικά με τις κλείδες επιμερισμού κόστους 
και την ακολουθούμενη μεθοδολογία συμπλήρωσης 
των υποδειγμάτων αναφοράς των στοιχείων για τον 
λογιστικό διαχωρισμό των δικτύων κινητής τηλεφωνίας, 
και οπωσδήποτε όχι αργότερα από τις 15 Ιουλίου 2014, 
κατά το αιτιολογικό. 

2. Ορίζει ότι η ισχύς της παρούσας απόφασης άρχεται 
από την ημερομηνία δημοσίευσής της στην Εφημερίδα 
της Κυβερνήσεως. 

3. Εντέλλεται την κοινοποίηση της παρούσας απόφα¬ 
σης στις εταιρείες Οοεπιοίθ, νοάθίοηβ, και \Α/ίηά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 6 Φεβρουάριου 2014 
Ο Πρόεδρος 

ΚΩΝΣΤΑΝΤΙΝΟΣ ΛΟΥΡΟΠΟΥΛΟΣ 

